- कुलदीप गुप्ता को ‘क्रिस्टल लॉज’ पढ़ कर ‘मजा आ गया’ । ये बात उन्हें खूब पसन्द आई कि आधे से ज्यादा उपन्यास कोर्ट रूम ड्रामा था । उम्दा लेखन और कहानी के सटीक चयन पर उन्होंने मुझे साधुवाद से नवाजा, अलबत्ता परजुरीज की भरमार के दम पर निखिल आनन्द का कोर्ट से बरी हो जाना उन्हें बहुत खला । उन्होंने सख्त शिकायत की कि दिल्ली में मुकेश माथुर द्वारा की गयी उसकी इतनी मेहनत यूं जाया नहीं जानी चाहिये थी । मुल्क के कायदे कानून की तो, बकौल उन के, यूं खिल्ली ही उड़ाई गयी ।